Følling sogn tilhører Stiklestad prosti i Nidaros bispedømme. Følling kirke fra 1726 ligger i grenda. Trekirka har 110 sitteplasser. Arkitekt er ukjent. Kirka ble sognekirke i 1867 og er restaurert i 1872, 1884 og 1959 – da kirka fikk sin nåværende interiørmessige utforming. Under restaureringen i 1959 fant man graver under kirkegolvet som er datert til bronsealderen. Man fant også mynter fra 1300-tallet. Funn tyder på at det på 1400-tallet sto ei stavkirke på 4,5 meter x 5 meter på dagens kirkested.